

**BASHKIMI I SINDIKATAVE TË PAVARURA TË KOSOVËS**

**UNION OF INDEPENDENT TRADE UNIONS OF KOSOVA**

Në Prishtinë, më 20 maj 2024

Nr. Prot.: 65/1

Në mbështetje të Rregullores së UNMIK-ut, nr.2003/13, Neni 10, Pika 10.2, me ndryshimet dhe plotësimet e Rregullores së UNMIK-ut 2004/45, e duke e zbatuar Aktvendimin e Kolegjit të Apelit të Dhomës së Posaçme të Gjykatës Supreme të Kosovës, AC-I-16-0268-A0001, të 24.08.2017,dhe Udhëzimin e Kolegjit te Specializuar te DHPGJSK, Nr. C-IV-20-0059 te datës 15.10.2020, Bashkimi i Sindikatave të Pavarura të Kosovës - BSPK, më 20.05.2024

PUBLIKON

NJOFTIM për punëtorët e Ndërmarrjeve Shoqërore:

1. PRN145 – KB Bujku ne Prishtine
2. PRN018 – KB LLapi ne Prishtine
3. PRN190 – Centrotekstil ne Prishtine
4. PEJ097 – Stacioni i Veterines ne Gjakove
5. PEJ044 - KB Baran ne Peje
6. GJJI142 - KB Novoberda ne Novoberde
7. PRN137 - Sipad ne Prishtine
8. MIT149 –Peko ne Mitrovice
9. PRN11 - Perparimi ne Prishtine
10. PRN189 - Enti per perparimin e amviserise te Kosoves

Me qëllim të aplikimit dhe të dorëzimit të dokumentacionit të punëtorëve për këto NSH e përkitazi me hartimin e listës fillestare të punëtorëve në formatin tabelor Excel nga kompetenca e BSPK-së.

Lista e dokumenteve të nevojshme:

1. Libreza e punës (nëse e keni), ose kontrata e punës, para ose pas qershorit 1999.
2. Lista e të ardhurave personale nga Ndërmarrja përkatëse për punëtorët të cilët kanë punuar pas qershorit 1999 deri në privatizimin ose likuidimin e Ndërmarrjes Shoqërore - NSH.
3. Në mungesë të Librezës së Punës, çfarëdo dokumente të tjetra (kontrata ose vendime të punës) që dëshmojnë themelimin e marrëdhënies së punës, përkatësisht përfundimin e punësimit në NSH.
4. Vendimin për ndërprerjen e marrëdhënies së punës në periudhën 1989-1999, gjatë aplikimit të masave të dhunshme diskriminuese nga ish Kuvendi i Republikës së Serbisë (nëse e posedoni këtë vendim).
5. Dokumentet nga komunat përkatëse, Departamentet për Çështje Sociale (për të rënët në Luftën e Kosovës 1997-1999, qoftë luftëtarë të lirisë, por edhe viktimë civile).
6. Çfarëdo dokumentacioni tjetër i cili dëshmon dhe arsyeton pretendimin për të drejtën tuaj për t’u përfshirë në Listën Fillestare e cila do hartohet nga Menaxhmenti dhe Sindikata ekzistuese e Ndërmarrjes Shoqërore përkatëse në bashkëpunim me BSPK-në.
7. Ekstrakti i lindjes (origjinal) dhe kopja e letërnjoftimit.
8. Numri i telefonit kontaktues aktiv, dhe adresa e emailit nëse e përdorni.
9. Xhirollogaria aktive, vërtetimi nga banka.

Shënim:

Të gjitha dokumentet e dorëzuara duhen të jenë të noterizuara nga noteri kompetent, përveç kopjes së letërnjoftimit.

Dokumentacioni i përgatitur sipas udhëzimit dorëzohet personalisht ose dërgohet përmes postës në Zyrën e Bashkimit të Sindikatave të Pavarura të Kosovës, në Adresën: Bulevardi “Bill Klinton”, Nr. 60, 10000 Prishtinë.

Afati i dorëzimit të dokumentacionit është 15 ditë nga data e publikimit të njoftimit në Webfaqe të AKP-së dhe të publikimit në mediat e informimit publik.